ಕೌಲಾಲಂಪುರ್ ಮತ್ತು ಅದರ ಸುತ್ತಮುತ್ತಲಿನ ಭಾಗಗಳು ಅತ್ಯಧಿಕ ಕೈಗಾರಿಕರಣಗೊಂಡ ಮತ್ತು ಆರ್ಥಿಕವಾಗಿ ವೇಗ ಬೆಳೆಯುವ ಮಲೆಷ್ಯಾದ ಪ್ರಥಮ ಪ್ರದೇಶವಾಗಿವೆ. ಬಹಳಷ್ಟು ಫೆಡರಲ್ ಸರ್ಕಾರದ ಆಡಳಿತವು ಪುತ್ರಜಯಾಕ್ಕೆ ಸ್ಥಳಾಂತರವಾದರೂ ಸರ್ಕಾರದ ಕೆಲವು ಪ್ರಮುಖ ಮಹತ್ವದ ಕಾರ್ಯಕ್ಷೇತ್ರಗಳು ನಗರದಲ್ಲಿವೆ,ಉದಾಹರಣೆಗೆ ಬ್ಯಾಂಕ್ ನೆಗರಾ ಮಲೆಷ್ಯಾ ("ಸೆಂಟ್ರಲ್ ಬ್ಯಾಂಕ್ ಆಫ್ ಮಲೆಷ್ಯಾ" ),ಕಂಪನೀಸ್ ಕಮಿಶನ್ ಆಫ್ ಮಲೆಷ್ಯಾ ಮತ್ತು ಸೆಕ್ಯುರಿಟೀಸ್ ಕಮಿಶನ್ ಮತ್ತು ಬಹುತೇಕ ರಾಯಭಾರಿ ಕಚೇರಿಗಳು ಹಾಗು ರಾಜತಾಂತ್ರಿಕ ಮಿಶನ್ ಗಳು ಇಲ್ಲಿಯೇ ಉಳಿದುಕೊಂಡಿವೆ. 

ನಗರವು ದೇಶದ ಆರ್ಥಿಕ ಮತ್ತು ವ್ಯಾಪಾರದ ಕೇಂದ್ರ ಬಿಂದುವಾಗಿ ಉಳಿದುಕೊಂಡಿದೆ. ಅಂದರೆ ನಗರವು ಹಣಕಾಸು,ವಿಮೆ,ರಿಯಲ್ ಎಸ್ಟೇಟ್ ,ಮಾಧ್ಯಮ ಮತ್ತು ಮಲೆಷ್ಯಾದ ಕಲೆಗಳಿಗೆ ಕೇಂದ್ರವೆನಿಸಿದೆ. ಸುತ್ತಮುತ್ತಲಿನ ಮೂಲಭೂತ ಸೌಕರ್ಯಗಳನ್ನೊಳಗೊಂಡ ಪ್ರದೇಶಗಳು;ಸೆಪಾಂಗ್ ನಲ್ಲಿರುವ ಕೌಲಾಲಂಪುರ್ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣ ಮಲ್ಟಿಮಿಡಿಯಾ ಸೂಪರ್ ಕಾರಿಡಾರ್ ರಚನೆ ಮತ್ತು ಕ್ಲಾಂಗ್ ಬಂದರಿನ ವಿಸ್ತರಣೆಯು ನಗರದ ಆರ್ಥಿಕ ಮಹತ್ವಕ್ಕೆ ಹೆಚ್ಕಿನ ಒತ್ತು ನೀಡುತ್ತದೆ.

ಬುರ್ಸಾ ಮಲೆಷ್ಯಾ ಅಥವಾ ದಿ ಮಲೆಷ್ಯಾ ಎಕ್ಸ್ ಚೇಂಜ್ ನಗರದಲ್ಲಿದೆ,ಅದು ತನ್ನ ಅಗ್ರ ಆರ್ಥಿಕ ಚಟುವಟಿಕೆಗಳನ್ನು ಇಲ್ಲಿ ನಡೆಸುತ್ತಿದೆ. ಇತ್ತೀಚಿನ ಅಂದರೆ ನವೆಂಬರ್ 20,2007ರ ಮಾರುಕಟ್ಟೆಯ ಬಂಡವಾಳ ಪ್ರಮಾಣವು US$318.65 ಬಿಲಿಯನ್ ಗಳು.

ಕೌಲಾಲಂಪುರ್ ನ ಒಟ್ಟು ಸಮಗ್ರ ಆಂತರಿಕ ಉತ್ಪನ್ನವು(GDP)2000ನೆಯ ವರ್ಷದಲ್ಲಿ ಅಂದಾಜು RM25,968 ದಶಲಕ್ಷಗಳಾಗಿದೆ.ಇದರ ವಾರ್ಷಿಕ ಪ್ರಗತಿ ದರವು4.2ಶೇಕಡಾವಾರು. ಕೌಲಾಲಂಪುರ್ ನ ತಲಾ ಆದಾಯ ಪ್ರಮಾಣವು 2000ರಲ್ಲಿ RM30,727 ಆಗಿದ್ದು ವಾರ್ಷಿಕ 6,1ರ ಪ್ರಗತಿ ಕಂಡಿದೆ. ಕೌಲಾಲಂಪುರ್ ನ ಒಟ್ಟು ಉದ್ಯೋಗವಕಾಶವು ಅಂದಾಜು 838,400 ರಷ್ಟಿದೆ. ಸೇವಾ ಕ್ಷೇತ್ರದಲ್ಲಿ ಹಣಕಾಸು,ವಿಮೆ,ರಿಯಲ್ ಎಸ್ಟೇಟ್ ,ವಹಿವಾಟು ಸೇವೆಗಳು,ಸಗಟು ಮತ್ತು ಚಿಲ್ಲರೆ ವ್ಯಾಪಾರ,ರೆಸ್ಟಾರಂಟ್ಸ್ ಮತ್ತು ಹೊಟೆಲ್ ಗಳು,ಸಾರಿಗೆ,ದಾಸ್ತಾನು ಮತ್ತು ಸಂಪರ್ಕ,ಉಪಭೋಗಗಳು,ವೈಯಕ್ತಿಕ ಸೇವಾ ವಲಯ ಮತ್ತು ಸರ್ಕಾರಿ ಸೇವೆಗಳು,ಈ ಸೇವೆಗಾಗಿ ಸರ್ಕಾರಿ ಮಟ್ಟದಲ್ಲಿ 83.0ಶೇಕಡಾವಾರು ಇದರಲ್ಲಿದೆ. ಇನ್ನುಳಿದದ್ದು ಶೇಕಡಾ 17 ಉತ್ಪಾದನೆ ಮತ್ತು ಕಟ್ಟಡ ನಿರ್ಮಾಣ ವಲಯದಿಂದ ಬರುತ್ತದೆ.
ದೊಡ್ಡ ಪ್ರಮಾಣದ ಸೇವಾವಲಯವು ನಗರದಲ್ಲಿರುವ ಸ್ಥಳೀಯ ಮತ್ತು ವಿದೇಶಿ ಬ್ಯಾಂಕ್ ಮತ್ತು ವಿಮಾ ಕಂಪನಿಗಳಿಂದ ದೊರೆಯುತ್ತದೆ. ಕೌಲಾಲಂಪುರ್ ಇತ್ತೀಚಿಗೆ ಜಾಗತಿಕ ಇಸ್ಲಾಮಿಕ್ ಫೈನಾನ್ಸಿಂಗ್ ಹಬ್ (ಕೇಂದ್ರ)ವಾಗಿ ಬೆಳೆಯುತ್ತಿದೆ.ದೊಡ್ಡ ಪ್ರಮಾಣದಲ್ಲಿ ಇಸ್ಲಾಮಿಕ್ ಹಣಕಾಸು ಸಂಸ್ಥೆಗಳ ಅಸ್ತಿತ್ವ ಮತ್ತು ಕೊಲ್ಲಿ ರಾಷ್ಟ್ರಗಳ ಹಣಕಾಸು ಹರಿದು ಬರುತ್ತಿದೆ.ವಿಶ್ವದ ಅತಿದೊಡ್ಡ ಇಸ್ಲಾಮಿಕ್ ಬ್ಯಾಂಕ್ ಅಲ್ -ರಝಿ ಬ್ಯಾಂಕ್ ಮತ್ತು ಕುವೇತ್ ಫೈನಾನ್ಸ ಹೌಸ್ ಗಳು ಬಹು ದೊಡ್ಡ ಪಾಲು ಹೊಂದಿವೆ. ಇದಲ್ಲದೇ ದಿ ಡೊವ್ ಜೋನ್ಸ್ & ಕಂಪನಿಯು ಬುರ್ಸಾ ಮಲೆಷ್ಯಾದೊಂದಿಗೆ ಸೇರಿ ಇಸ್ಲಾಮಿಕ್ ಎಕ್ಸ್ ಚೇಂಜ್ ಟ್ರೇಡ್ ಫಂಡ್ಸ್ (ETFs)ಪ್ರಾರಂಭಿಸಬೇಕೆಂದಿದೆ.ಇದು ಮುಂಬರುವ ದಿನಗಳಲ್ಲಿ ಕೊಲ್ಲಿ ರಾಷ್ಟ್ರಗಳಲ್ಲಿ ಇದಕ್ಕೆ ಖ್ಯಾತಿ ಮತ್ತು ಅಸ್ತಿತ್ವ ತರಲಿದೆ. ನಗರವು ಅಧಿಕ ಪ್ರಮಾಣದ ವಿದೇಶಿ ಕಾರ್ಪೊರೇಶನ್ ಗಳಿಗೆ ಮತ್ತು ಹಲವಾರು ಬಹುರಾಷ್ಟ್ರೀಯ ಕಂಪನಿಗಳ ಪ್ರಾದೇಶಿಕ ಕಚೇರಿಅಥವಾ ಸಹ ಕೇಂದ್ರಗಳಿಗೆ ಕೇಂದ್ರ ಸ್ಥಾನವಾಗಿದೆ.ಬಹುಮುಖ್ಯವಾಗಿ ಹಣಕಾಸು ಮತ್ತು ಲೆಕ್ಕಪರಿಶೋಧನೆ,ಮಾಹಿತಿ ತಂತ್ರಜ್ಞಾನದ ಕಾರ್ಯಚಟುವಟಿಕೆಗಳಿಗೆ ಪ್ರಮುಖ ಸ್ಥಳವಾಗಿದೆ. ಕೌಲಾಲಂಪುರ್ ಮೂಲ ತಳಪಾಯ ಮಾಡಿಕೊಂಡ ಹಲವಾರು ರಾಷ್ಟ್ರಗಳ ದೊಡ್ಡ ಕಂಪನಿಗಳ ಕೇಂದ್ರ ಕಚೇರಿಗಳು,ಇತ್ತೀಚಿಗೆ ಡಿಸೆಂಬರ್ 2007ರ ವರೆಗೆ ಪೆಟ್ರೊನಾಸ್ ಹೊರತುಪಡಿಸಿ ಒಟ್ಟು 14 ಕಂಪನಿಗಳು ಫೋರ್ಬ್ಸ್ 2000 ನ ಪಟ್ಟಿಯಲ್ಲಿವೆ. 

ಇನ್ನುಳಿದ ಮಹತ್ವದ ಆರ್ಥಿಕ ಚಟುವಟಿಕೆಗಳೆಂದರೆ ಶಿಕ್ಷಣ ಮತ್ತು ಆರೋಗ್ಯ ಸೇವೆಗಳು. ಕೌಲಾಲಂಪುರ್ ಯಾವಾಗಲೂ ಉನ್ನತ ಶಿಕ್ಷಣದ ಸಂಸ್ಥೆಗಳು ಮತ್ತು ಉತ್ತಮ ಶಿಕ್ಷಣ ತರಬೇತು ನೀಡುವಲ್ಲಿ ಸಫಲವಾಗಿದೆ.ವಿಶಾಲವಾದ ವಿಭಿನ್ನ ವೃತ್ತಿಪರ ಉದ್ದೇಶಗಳಿಗಾಗಿ ಪ್ರಸಿದ್ದಿ ಪಡೆದಿದೆ. ಇಂತಹ ಸಾರ್ವಜನಿಕ ಶಿಕ್ಷಣ ಸಂಸ್ಥೆಗಳೆಂದರೆ,ಇಂಟರ್ ನ್ಯಾಶನಲ್ ಇಸ್ಲಾಮಿಕ್ ಯುನ್ವರ್ಸಿಟಿ ಮಲೆಷ್ಯಾ,ಯುನ್ವರ್ಸಿಟಿ ಆಫ್ ಮಲಯಾ,ದಿ ಯುನ್ವರ್ಸಿಟಿ ಟೆಕ್ನೊಲೊಜಿ ಮಲೆಷ್ಯಾ,ಇಂಟರ್ ನ್ಯಾಶನಲ್ ಮೆಡಿಕಲ್ ಯುನ್ವರ್ಸಿಟಿ ಮತ್ತು ಮೆಡಿಕಲ್ ಫ್ಯಾಕುಲ್ಟಿ ಆಫ್ ದಿ ಯುನ್ವರ್ಸಿಟಿ ಕೆಬೆಂಗ್ಸಾನ್ ಮಲೆಷ್ಯಾ ಇತ್ಯಾದಿ. ದೊಡ್ಡ ಪ್ರಮಾಣದ ಖಾಸಗಿ ಕಾಲೇಜ್ ಗಳೂ ಇಲ್ಲಿವೆ,ಯುನ್ವರ್ಸಿಟಿ ಟನ್ ಅಬ್ದುಲ್ ರಜಾಕ್ ಮತ್ತು ಟುಂಕು ಅಬ್ದುಲ್ ರಹಮಾನ್ ಕಾಲೇಜ್ ಮುಂತಾದವುಗಳು ಕೌಲಾಲಂಪುರ್ ನ ಸುತ್ತಮುತ್ತ ಮತ್ತು ಇತರ ಭಾಗಗಳಿಗೆ ಸಾಕಾಷ್ಟು ಕೋರ್ಸ್ ಗಳನ್ನು ಕಲಿಸುತ್ತವೆ,ಮಲೆಷ್ಯಾ ಮತ್ತು ಇತರೆಡೆಗಳಿಂದ ಕೂಡಾ ವಿದ್ಯಾರ್ಥಿಗಳು ಇಲ್ಲಿಗೆ ಬರುತ್ತಾರೆ. ಇಲ್ಲಿ ಹಲವಾರು ದೊಡ್ಡ ಪ್ರಮಾಣದ ಸಾರ್ವಜನಿಕ ಮತ್ತು ಖಾಸಗಿ ವೈದ್ಯಕೀಯ ವಿಶೇಷ ಕೇಂದ್ರಗಳಿವೆ.ನಗರದಲ್ಲಿ ಸ್ಪೆಸಲೈಸ್ಡ್ ಆಸ್ಪತ್ರೆ ಮತ್ತು ವೈದ್ಯಕೀಯ ಸೇವೆಗಳು ಲಭ್ಯವಿವೆ.ಶಸ್ತ್ರ ಚಿಕಿತ್ಸೆ ವಿಶಾಲ ದೃಷ್ಟಿಯ ಈ ಸೌಲಭ್ಯಗಳು ಸ್ಥಳೀಯರಿಗೆ ಮತ್ತು ಪ್ರವಾಸಿಗರಿಗೆ ಲಭ್ಯವಾಗಿವೆ.

ನಗರದ ಆರ್ಥಿಕ ವಲಯವನ್ನು ಇನ್ನಷ್ಟು ವಿಶಾಲ ತಳಹದಿ ಮೇಲೆ ನಿರ್ಮಿಸಲು ಇಲ್ಲಿ ಇನ್ನುಳಿದ ಸೇವೆಗಳಾದ ಸಂಶೋಧನೆ ಮತ್ತು ಅಭಿವೃದ್ದಿ ಚಟುವಟಿಕೆಗಳು ನಡೆಯುತ್ತಿದ್ದು ಅದರಿಂದ ಮಲೆಷ್ಯಾದ ಆರ್ಥಿಕ ಕ್ಷೇತ್ರ ಚುರುಕುಗೊಳ್ಳಲಿದೆ. ಕೌಲಾಲಂಪುರ್ ಹಲವಾರು ವರ್ಷಗಳಿಂದ ಮಹತ್ವದ ಸಂಶೋಧನಾ ಸಂಸ್ಥೆಗಳಿಗೆ ತವರಾಗಿದೆ.ಉದಾಹರಣೆಗೆ:ದಿ ರಬ್ಬರ್ ರಿಸರ್ಚ್ ಇನ್ ಸ್ಟಿಟ್ಯುಟ್ ಆಫ್ ಮಲೆಷ್ಯಾ,ದಿ ಫಾರೆಸ್ಟ್ ರಿಸರ್ಚ ಇನ್ ಸ್ಟಿಟ್ಯುಟ್ ಆಫ್ ಮಲೆಷ್ಯಾ ಮತ್ತು ಇನ್ ಸ್ಟಿಟ್ಯುಟ್ ಆಫ್ ಮೆಡಿಕಲ್ ರಿಸರ್ಚ್ ಇತ್ಯಾದಿ ಇದಲ್ಲದೇ ಇನ್ನೂ ಇಂತಹ ಅತಿ ಹೆಚ್ಚು ಸಂಶೋಧನಾ ಸಂಸ್ಥೆಗಳು ಅಸ್ತಿತ್ವಕ್ಕೆ ಬರಲಿವೆ.

ಚಿಲ್ಲರೆ ವ್ಯಾಪಾರ
ಕ್ರೀಡೆಗಳು ಮತ್ತು ಮನೋರಂಜನಾ ಅವಕಾಶ
ಸಾರಿಗೆ
ಅರ್ಥ ವ್ಯವಸ್ಥೆ